cyanic-selkie/wikianc huggingface dataset:
Hemijski element
Dijeljenjem tvari (u idealnom slučaju) došli bi do atoma tog hemijskog elementa.
Porijeklo i nastanak
Samo oko 4% ukupne mase svemira sačinjavaju atomi ili ioni, a koje predstavljaju pojedini hemijski elementi. Ova masa čini oko 15% ukupne mase cjelokupne materije, dok ostatak materije (85%) čini takozvana tamna materija. Priroda tamne materije nije poznata, međutim ona nije sastavljena iz atoma hemijskih elemenata jer ne sadrži protone, neutrone niti elektrone. Preostali dio nematerijalne mase svemira sastavljen je iz, još misterioznije, tamne energije.
Saudijski rijal
Historija
Rijal je postao valuta Saudijske Arabije od njenog osnivanja, a ranije je bio valuta arapske pokrajine Hidžaz. Hidžaski rijal je prvobitno bio ekvivalentan 20 turskih guruša (groša), te je bio podijeljen na 20 guruša (groša), a svaki guruš na 40 para.
Trgovačka društva
Primjerice: Strani trgovac je ulagao novac u trgovinu srebrom, a domaći trgovac se brinuo o njegovom dopremanju na tržište. Od uloženog novca domaći trgovac je kupovao srebro u rudničkoj jami, plaćao prevoz srebra do tržišta u primorju, a razlika u cijeni srebra koja se ostvarivala u primorju pokrivala je sve troškove uloženog i potrošenog i omogućavala objema stranama dobru zaradu (Rudarstvo u srednjovjekovnoj Bosni). Vremenom su i domaći trgovci ulazili u svoja trgovačka društva. Poznato je da su i velmože pa i vladari imali učešća u trgovini, ali i imali umješnost vrsnih trgovaca. Primjer kralja Tvrtka II Kotromanića je ilustrativan. Tvrtko II je poslao srebro u Dubrovnik, ali ga nije odmah prodao nego uložio u depozit (na čuvanje) da stoji dok se ne postigne odgovarajuća cijena koja bi omogućila još veću zaradu.
Spolni dimorfizam
Primjeri spolnog dimorfizma se mogu naći kod ogromnog broja životinjskih vrsta, jedva da postoji jedna životinjska porodica kod koje se ne pojavljuje. Tako postoji kod mnogih riba kao, recimo, kod gupija (koje su jedna od najuobičajenijih vrsta u kućnim akvarijima). Postoji također i kod velikog broja ptičjih vrsta. Prije svega su u porodici pataka izražene razlike razlike između mužjaka i ženke često vrlo velike. To vrijedi i za čitav red kokoški, kod kojih je paun najpoznatija vrsta s tako izraženim spolnim dimorfizmom. I kod insekata se može uočiti razlika između spolova.
Gojčevići
Gojčevići su naseljeno mjesto u općini Novo Goražde, Bosna i Hercegovina.
Natko Devčić
Numere (izbor)
Devčićev opus obuhvata široku lepezu muzičkih formi, od horskih kompozicija do kamerne i simfonijske muzike. Njegova djela u početku su obilježila sklonost folkloru i narodnoj muzici, ali su ti uzori u kasnijim kompozicijama potpuno nestali pod utjecajem njegovog otpora eklekticizmu i epigonstvu koji služe kao svojevrsni racionalni i svjesni korektivi. Devčić nikada nije imao predrasude prema novim tendencijama i težnjama, već je namjerno pokušavao da ih unese u svoje kompozicije.
Sheer Heart Attack
Popis pjesama
Bonus izdanje "Hollywood recordsa" iz 1991.
In The Lap Of The Gods
Progresivna rock pjesma sa vjerskim i mitološkim referencama koju je napisao i komponovao pjevač Freddie Mercury. Prema njegovim riječima ova pjesma bila je svojevrsna priprema za Bohemian Rhapsody i album A Night at the Opera. Još jedna kompozicija na albumu koja u muzičkom smislu priziva prethodni album Queen II, izrazito kompleksne forme, sa virtuoznim sviranjem klavira i ekstravagantnim vokalima. Mercuryjeva produkcijski napravljena vokalna intonacija pjesme daje joj "božanski" prizvuk, dok je vokalne vriskove odradio bubnjar Roger Taylor.
She Makes Me (Stormtrooper In Stilletoes)
Brian Mayova poluakustična melanholična progresivna rock balada sa izrazitim psihodeličnim ugođajem najmračnija je i najosobnija pjesma na albumu. Pjesmu je otpjevao sam njen autor dok je Deacon odsvirao akustičnu gitaru. May je kraj pjesme opisao kao "Noćni zvukovi New Yorka" uključujući sirenu policijskog vozila iz NYC i zvukove dubokih uzdaha i teškog disanja koji postaju usporeniji i sve više naglašeniji prema kraju pjesme. Značenje pjesme nije jasno i ovo je jedna od rijetkih pjesama Queena sa skrivenom porukom, ali očito je tematika lične prirode.
In The Lap Of The Gods … Revisited
Poznata himnička pjesma Queena od Freddie Mercuryja koja zatvara album bila je i zadnja pjesma sa kojom su završavali svoje koncerte na prvim turnejama u periodu od 1974. do 1977. godine. Ova hard rock balada uz snažan zbor i zvuk stadionskog rocka je na mnogo načina prethodnica daleko poznatijih kasnijih snažnih balada koje su postale zaštitni znak grupe Queen, poput slavne We Are the Champions. Uz sastav pjevaju: Smokey Taylor, Rob May, Karen Fairchild i Kimberly Roads Schlapmen. Na sličan način poput Liar i još nekih pjesama i ovdje autor isprepliće stvarni život i maštu, odnosno prepričava svoja lična iskustva kroz fantastičnu priču. Pjesma je bila koncertni favorit u periodu kad je izvođena, a ponovo je vraćena u koncertni repertoar na zadnjoj turneji grupe "The Magic Tour" 1986. godine u nešto izmijenjenom aranžmanu.
Pocomtuc
Norwottuck (Nalvotogy, Norwootuc) "in the midst of the river." , na području današnjeg Amhersta. Grad je dobio ime po Lordu Jeffreyu Amherstu, britanskom generalu.
Squawkeag (Squaeg, Squakheag) na obalama Connecticuta, u sjevernom dijelu okruga Franklin, glavno naselje bilo je kod Northfielda, Mass. Ovo pleme danas je dio Sokoki Indijanaca, poznatih i kao St. Francis Indians. Vidi Abenaki i Sokoki.
NGC 6424
NGC 6424 (također poznat kao MCG 12-17-1, PGC 60552 i UGC 10932) je eliptična galaksija koja je udaljena oko 359 miliona sg od Zemlje i nalazi se u sazviježđu Zmaj. Najveći prečnik je 0,90 (94 hiljade sg) a najmanji 0,6 uglovnih minuta (63 hiljade sg). Prvo otkriće je napravio Lewis Swift 5. augusta 1885. godine.
Vinko Pribojević
Rođen na ostrvu Hvaru, dobio je humanističku naobrazbu i vjerovatno oko 1522. stupio u dominikanski red. Njegovo je najpoznatije djelo govor «De origine successibusque Slavorum» (O porijeklu i historiji Slavena), u kojem veliča Ilire i Slavene kao pretke dalmatinskih Hrvata. Sam govor, najvjerovatnije održan u Veneciji 1525., duboko je dojmio Mlečane koji su ga u sljedećim godinama nekoliko puta objavili na latinskom i italijanskom jeziku. Strastveno veličanje Slavena (među kojima su se, po Pribojeviću, našli i Aleksandar Makedonski i Aristotel, Dioklecijan i Sv. Jeronim) svojim je dubokim patosom odigralo veliku ulogu u rođenju panslavenske ideologije (moglo bi se reći da je to prva programatska formulacija te ideologije, koju su nasljedovali i dalje razvijali Mavro Orbini i Juraj Križanić), no kao povjesničarsko djelo predstavlja pravu fikciju.
Skalar (riba)
Izgled i ponašanje
Dobro hranjene ribe mogu narasti od deset do petnaest centimetara u dužinu, te petnaest do 25 centimetara u visinu.
Jimmy Jump
Tenis
Na Roland Garrosu 2009. godine, u finalnom meču, Jimmy Jump je nesmetano utrčao na teren, i krenuo prema Federeru. Sa sobom je ponio crveni kačket, kojeg je uspio staviti Švicarcu na glavu. Potom je obezbjeđenje utrčalo na teren i nakon 10-tak sekundi akcije uspjelo savladati Jumpa i odstraniti ga s terena.
Cockayneov sindrom
Cockayneov sindrom (CS), također zvani Neill-Dingwallov sindrom, rijetki je i fatalni autosomni recesivni neurodegenerativni poremećaj karakteriziran nedostatkom rasta, poremećenim razvojem nervnog sistema, abnormalnom osjetljivošću na sunčevu svjetlost (fotoosjetljivost), poremećajima oka i preranim starenjem. Neuspeh u napredovanju i nervi poremećaji su kriteriji za dijagnozu, dok su fotosenzitivnost, gubitak sluha, abnormalnosti oka i karijesi druge, vrlo česte oznake. Mogući su problemi sa bilo kojim ili svim unutrašnjim organima. Povezan je sa grupom poremećaja koji se nazivaju leukodistrofijama, a to su stanja koja karakteriše degradacija bijele mase. Osnovni poremećaj je defekt u mehanizmu popravka DNK. Za razliku od drugih defekata popravka DNK, pacijenti sa CS nisu predisponirani za rak ili infekcije. Cockayneov sindrom je rijetka, ali destruktivna bolest koja obično rezultira smrću u prvoj ili drugoj deceniji života. Mutacija specifičnih gena u Cockayneovom sindromu je poznata, ali široko rasprostranjene efekte i njihov odnos s popravkom DNK tek treba dobro razjasniti.
Dijagnoza
Osobe sa ovim sindromom imaju manju veličinu glave od normalne (mikrocefalija), nizak rast (patuljastost), oči im izgledaju upale i imaju ″starački″ izgled. Često imaju duge udove sa zglobnim kontrakturama (nemogućnost opuštanja mišića na zglobu), pogrbljenim leđima (kifoza), i mogu biti vrlo mršavi, zbog gubitka potkožnog masnog tkiva. Njihova mala brada, velike uši i šiljasti, tanki nos često daju starački izgled. Često je zahvaćena i koža osoba s Cockayneovim sindromom: hiperpigmentacija, proširene vene ili paučinaste vene (telangiektazija), i ozbiljna osjetljivost na sunčevu svjetlost su uobičajene, čak i kod osoba bez XP-CS. Često će pacijenti s Cockayneovim sindromom imati ozbiljne opekotine ili plikove, uz vrlo malo izlaganje toplini. Oči pacijenata mogu biti zahvaćene na različite načine, a abnormalnosti oka su česte. Katarakt i zamućenje rožnjača (prozirnost rožnjače) su česti. Može doći do gubitka i oštećenja nerava očnog živca, što uzrokuje očnu atrofiju. Javlja se nistagmus ili nevoljni pokret očiju, a zjenice koje se ne šire pokazuju gubitak kontrole nad voljnim i nevoljnim pokretima mišića. Pigmentacija mrežnjača kao zrnca soli i bibera je također tipski znak. Dijagnoza se postavlja posebnim testom za popravak DNK, koji mjeri oporavak RNK nakon izlaganja zračenju. Unatoč tome što je povezan s genima uključenim u nukleotidni ekscizijski popravak (NER), za razliku od xeroderma pigmentosum, CS nije povezan s povećanim rizikom od raka.
Prognoza
Prognoza za Cockayneov sindrom varira ovisno o tipu bolesti. Postoje tri tipa Cockayneovog sindroma prema težini i početku simptoma. Međutim, razlike između tipova nisu uvijek jasne, a neki vjeruju da znakovi i simptomi odražavaju spektar umjesto različitih tipova: Cockayneov sindrom tip A (CSA) obilježen je normalnim razvojem sve dok dijete ne napuni jesdnu ili dvije godine, kada se rast usporava i primjećuju se zastoji u razvoju. Simptomi se ne pojavljuju prije jedne godine. Očekivano trajanje života za tip A je otprilike 10 do 20 godina. Ovi simptomi se javljaju kod djece CS tipa 1.
Cockayneov sindrom tip B (CSB), također poznat kao "cerebro-okulo-facio-skeletni (COFS) sindrom" (ili Pena-Shokeirov sindrom tip B), je najteži podtip. Simptomi su prisutni pri rođenju, a normalan razvoj mozga prestaje nakon rođenja. Prosječan životni vijek djece sa tipom B je do sedam godina. Ovi simptomi se javljaju kod djece CS tipa 2. Cockayneov sindrom tip C (CSC) pojavljuje se kasnije u djetinjstvu sa blažim simptomima od ostalih tipova i sporijim napredovanjem poremećaja. Osobe s ovim tipom Cockayneovog sindroma žive u odrasloj dobi, s prosječnim životnim vijekom od 40 do 50 godina. Ovi simptomi se vide kod CS tipa 3.
Dustin Hoffman
1960-e
Za ulogu je nominiran za Oscara. Film je bio nominiran u kategoriji za najbolji film, a Nichols je odnio nagradu za najboljeg režisera.
1970-e
Manje od dvije godine nakon afere Watergate koja je završila ostavkom predsjednika Nixona, režiser Alan J. Pakula je na celuloidnu traku prenio priču o istrazi Boba Woodwarda i Carla Bernsteina koji su otkrili pozadinu priče o skandalu. Hoffman je utjelovio Carla Bernsteina, a Robert Redford Boba Woodwarda, dok je film zaradio osam nominacija za Oscara, iako nijednu za Hoffmana i Redforda.
Glad
Posljedice gladovanja
Među posljedice gladovanja kod čovjeka spada sušenje sluznica, razne otekline, sušenje i ljuštenje kože, sniženje tjelesne temperature te usporavanje pulsa. Osim tih posljedica, gladovanje se ispoljava i kroz specifične bolesti poznate kao faminoze, a slabi i otpornost organizma prema raznim infekcijama. Duže gladovanje izaziva poremećaje spolnih funkcija (impotencija kod muškaraca te izostanak menstruacije kod žena). Gladovanje roditelja izaziva zakržljalost djece. Glad također može izazvati i ozbiljne psihičke poremećaje, a prije toga odbacivanje svih društvenih normi i tabua, od kojih je najkarakterističnija zabrana kanibalizma.
Glad kao društveni fenomen
Glad je od samih početaka čovječanstva jedan od važnih katalizatora ljudskog razvoja, bilo tako što je poticala migracije, a s njima povezane mutacije koje su dovele do stvaranja vrste homo sapiens, a kasnije i stvaranje društvenih institucija i novih tehnologija koje su za cilj imale spriječiti glad, odnosno pojedincima ili društvu u cjelini osigurati koliko-toliko pouzdan izvor hrane. Usprkos toga, historija sve do našeg vremena bilježi pojave masovne gladi koja se danas dijeli hroničnu glad (izazvanu trajnim klimatskim, društveno-ekonomskim ili nekim drugim uvjetima na nekom području) te periodičnu glad čiji su uzrok suša, poplave, elementarne nepogode ili rat.
Nogometna reprezentacija Španije
Nogometna reprezentacija Španije predstavlja Španiju na međunarodnim nogometnim takmičenjima i pod kontrolom je nogometnog saveza Španije (Real Federación Española de Fútbol (RFEF)).
Historija
Svoju prvu međunarodnu utakmicu Španija je odigrala protiv Danske na Olimpijskim igrama 1920. godine u Antwerpenu. Najveći uspjeh u historiji postigli su osvajanjem šampionske titule na Evrospkim i Svjetskim prvenstvima. Španija je trostruki evropski prvak te prva momčad koja je obranila naslov evropskog prvaka. Osvojila je tri velika natjecanja uzastopno (EP 2008, SP 2010 i EP 2012.).
Selektori
Posljednja izmjena: 1. april 2014. 250px|desno|mini| [[Luis Enrique (nogometaš)|Luis Enrique, aktuelni selektor ]]
Kiparski pašaluk
Britanska vlast
Nakon prokopavanja Sueskog kanala (1869. godine) Velika Britanija je pokazala veće interesovanje za Kipar. Osmanlije su 1878. godine poraženi od strane Rusa u Rusko-turskom ratu. Rusi su 3. marta sledeće godine diktirali odredbe mira (potpisanog u San Stefanu) kojim su prepravili granice Balkana u svoju korist. Na zahtjev ostalih evropskih sila, mir je revidiran na Berlinskom kongresu. U zamjenu za podršku, Velika Britanija je od sultana dobila Kipar. Dana 9. jula 1878. godine ozvaničena je tajna Kiparska konvencija od 4. juna 1878. godine.
Maryland
Historija
thumb|180px|desno|Rasprostranjenost domorodačkih jezika na području današnjeg Marylanda thumb|180px|desno|"Osnivanje Marylanda 1634.", ulje na platnu, 132 x 185 cm, Emmanuel Leutze, 1860. George Calvert, 1. lord Baltimorea prvi je zatražio povelju od engleskog kralja Karla I za teritoriju između kolonija Massachusettsa na sjeveru i Virginije na jugu. Međutim, Calvert je umro u aprilu 1632, pa je kraljeva povelja 20. jula 1632. dodijeljena njegovom sinu Cecilu Calvertu, 2. baronu Baltimorea. Zvanično, nova kolonija "Maryland" dobila je ime u čast kraljeve supruge Henrike Marije. Međutim, neki katolički istraživači i historičari vjeruju da je ova savezna država dobila ime po Mariji (Merjemi), Isusovoj majci, jer je, navodno, tako tražio George Calvert prije nego što je umro 1632. godine. Ipak, nisu poznate njegove stvarne namjere. Pri traženju povelje, George je naveo određeno ime za koloniju, Terra Mariae (bos. Zemlja Marije, Marijina zemlja), odnosno anglicirano Maryland. Englesko ime je preferirano zbog nepoželjne asocijacije imena Mariae sa španskim jezuitom Juanom de Marianom, čije ime se veže za inkviziciju. Osim toga, Henriku nikad nisu zvali istovremeno s njenim imenom i srednjim imenom. Istraživači se također slažu da ni pod kojim uslovima neka teritorija ne bi dobila ime po nečijem srednjem imenu. Postoje i mišljenja, da je zemlja dobila ime po Isusovoj majci Mariji (Merjemi), jer je prvobitna prijestolnica Marylanda bio grad St. Mary's City na sjevernoj obali rijeke Potomac a okrug koji ga je okruživao bio je i prvi osnovani okrug u koloniji. Riječi navedene na grbu Marylanda također podržavaju ovu teoriju. Na poleđini grba postoje riječi TERRÆ MARIÆ, što na latinskom znači "Zemlja Marije", umjesto TERRÆ MARIA, što bi zapravo označavalo Henrikino srednje ime.
Progoni
Nakon "Slavne revolucije" u Engleskoj 1688. godine, Maryland je katoličanstvo stavio van zakona. Takvo stanje trajalo je sve do kraja Američkog rata za nezavisnost (1775–1783). Bogatiji katolički zemljoradnici gradili su kapele na svojim posjedima, kako bi prakticirali svoju vjeru u relativnoj tajnosti.
18. i 19. vijek
Prolazak autoputa (danas US highway 40) je odobren 1817. a pružao se od Baltimorea do St. Louisa, što je bio prvi federalni autoput u SAD. Željeznica Baltimore and Ohio (B&O) je prva zacrtana željeznica u SAD. Svoju prvu dionicu pruge za svakodnevni saobraćaj otvorila je 1830. između Baltimorea i Ellicott Cityja, a 1852. ta pruga je postala prva željeznička linija koja je dosegla rijeku Ohio polazeći od istočne obale SAD. Tokom građanskog rata, država je ostala u Federaciji ("Sjever") pretežno zbog sastava stanovništva a djelimično iz zbog intervencije vojnih snaga Federacije. Oko 1860. udio slobodnih afroamerikanaca u stanovništvu Marylanda iznosio je 49%.
Privreda
Industrija, koja vrijednosno dosta doprinosi privredi, dosta je širokog spektra gdje niti jedan podsektor ne dominira sa udjelom višim od 20% ukupnog dohotka. Najbrojnije su firme čiju djelatnost čine proizvodi i usluge iz oblasti elektronike, računarskih dijelova i opreme te hemikalija. Nekada je podsektor obrade metala, u koji je spadala nekad najveća tvornica čelika na svijetu u Sparrows Pointu, i danas postoji, mada je njegov obim proizvodnje znatno smanjen zbog snažne konkurencije izvan SAD, brojnim bankrotima i preuzimanjima vlasništva. Tokom Drugog svjetskog rata tadašnja tvornica aviona Glenn Martin Company (danas dio Lockheed Martina) zapošljavala je oko 40.000 radnika.
Porezi
U Marylandu postoji pet kategorija poreza na dohodak, u kojima se stopa poreza na lične dohotke kreće od 2% do 6,25%. U gradu Baltimoreu i 23 okruga u državi prelijeva poreze na teret lokalnih poreznih obveznika stopom koja se kreće od 1,25% do 3,2% od oporezivog dohotka u Marylandu. Lokalni zvaničnici određuju stope a prihod od poreza vraća se lokalnim vladama na tromjesečnom nivou. Stopa porezan u najvišoj kategoriji iznosi 9,45% i peta je najviša stopa poreza na dohodak među svim saveznim državama i okruzima na nivou SAD, odmah iza grada New Yorka (11,35%), Kalifornije (10,3%), Rhode Islanda (9,9%) i Vermonta (9,5%).
Obrazovanje
Budžet Marylanda za oblast obrazovanja u 2009. iznosio je 5,5 milijardi US$, što predstavlja oko 40% ukupnih fondova savezne države. Maryland ima vrlo širok spektar privatnih osnovnih i srednjih škola. Mnoge od njih su u saradnji sa raznim vjerskim sektama, kao što su naprimjer parohijske škole katoličke crkve, kvekerske škole, škole adventista sedmog dana, jevrejske škole i druge. Godine 2003. promijenjen je zakon u ovoj saveznoj državi kojim je omogućena organizacija "javno finansiranih privatnih škola", mada njihovo formiranje mora odobriti odbor za obrazovanje ali nisu izuzete iz državnih zakona o obrazovanju, kao ni iz zakona o općem kolektivnom ugovoru.
NGC 4986
Najbliži NGC/IC objekti
Sljedeći spisak sadrži deset najbližih NGC/IC objekata.
Hladila
Hladila je naseljeno mjesto u općini Novo Goražde, Bosna i Hercegovina.
Gustoća
Gustoća nikada nije nepromjenljiva karakteristika neke tvari, već ovisi ponajprije o temperaturi te to važi za sve tvari u svim agregatnim stanjima. Za plinovito agregatno stanje, gustoća ovisi i o pritisku koji vlada u tom plinu.
Hrid (Novo Goražde)
Hrid je naseljeno mjesto u općini Novo Goražde, Bosna i Hercegovina.
Svjetsko prvenstvo u nogometu 2010 - grupa F
Paragvaj - Novi Zeland
Ove se dvije nogometne reprezentacije do sada nisu susrele u međusobnim susretima na dosadašnjim Svjetskim nogometnim prvenstvima.
Guppy
Guppy (gupi), naučnim imenom Poecilia reticulata, je slatkovodna riba iz porodice živorortki. Jedna je od najpopularnijih akvarijskih riba i omiljena među akvaristima početnicima, zbog lahkog gajenja i razmnožavanja.
Izgled i osobine
Gupiji imaju 23 para hromozoma, uključujući jedan par polnih hromozoma, isto kao i ljudi. Geni odgovorni za ukrašavanje muških gupija povezani su s Y-hromozomima i nasljedni su.
Domovina guppija je Srednja i Južna Amerika, ali su uvezene i opstale na svim kontinentima osim Antarktika. Iako su namjerno raširene da bi kontrolirale populaciju komaraca i širenje malarije, guppiji su se ubrzo razmnožili, te sada predstavljaju opasnost prvobitnim stanovnicima voda koje su naselili.
Addiko Bank
Historija
Hypo Alpe-Adria-Bank nacionalizirana je 2009. Bila je u sanaciji 2014. te je u decembru te godine prodana kompaniji Advent International (80%) i Evropskoj banci za obnovu i razvoj (20%).
IC 1876
Najbliži NGC/IC objekti
Sljedeći spisak sadrži deset najbližih NGC/IC objekata.
Carine u srednjovjekovnoj Bosni
Carinski sistem u Bosni prati se od prvih sporazuma Bosanaca sa svojim susjedima. Povelja Kulina bana iz 1189. koja dozvoljava slobodno kretanje i trgovinu po Bosni ne pominje carinska ograničenja. Tragovi budućih carina vide se u formulaciji da ako neko želi može dati neki poklon bosanskom vladaru. Uzima se da promet Bosne sa Dubrovnikom tada još nije bio dominirajuća ekonomska osnova i da je tako Kulin ban protežirao dolazak stranih trgovaca u svoju zemlju. Kasnije se stanje mijenja i carine postaju osnovica na koju su stranci bili obavezni.
Papua Nova Gvineja
Historija
Tokom Prvog svjetskog rata Australija, kojoj je 1902. preneseno upravljanje Britanskom Novom Gvinejom zauzela je i njemačku koloniju, ali ih nije formalno ujedinila sve do 1946. Evropljani su prvi put stupili u neke dijelove unutrašnjosti Nove Gvineje tek u 30-im godinama 20. vijeka, otkrivši brojne nove etničke i jezične grupe.
Geografija
Reljef je izuzetno raznolik. Uz južnu obalu Nove Gvineje nalaze se nizije koje ponegdje prelaze u velika močvarna područja. Planine središnjeg lanca koji se pruža u smjeru istok-zapad visinom prelaze 4000 m (najviši vrh Mount Wilhelm, 4509 m). Sjeverna obala je strmija i manje pristupačna od južne, s izuzetkom doline rijeke Sepik. Ostrva Bismarckovog arhipelaga i sjevernih Solomona su vulkanskog porijekla, s puno plodne zemlje. Velik dio površine Papue Nove Gvineje do visine od oko 1000 m prekriven je slabo pristupačnim tropskim kišnim šumama.
Kad lišće pada
Kad lišće pada jest turska televizijska serija, snimana od 2006. do 2010. godine, koja se od 2011. do 2012. emitovala na Hayat TV i od 13. oktobra 2021. pa do 29. marta 2023. na BHT 1 u Bosni i Hercegovini.
Demografija Kalinovika
Popis 1991.
ukupno: 4.667
Popis 1971.
ukupno: 9.458
Bamari
Bamari (burmanski: ဗမာလူမျိုး), nekad zvani jednostavno kao Burmanci, su dominantna etnička grupa u Mjanmaru, koja čini otprilike 68% (30,000,000) stanovništva. Međutim, postoje naznake da je vlada umjetno napumpala te brojke. Također, više od jednog vijeka se u toj zemlji nije proveo pouzdan popis stanovništva, te su sve brojke temeljene na procjenama. Bamari se mogu prepoznati po tome što obično imaju ravnu crnu kosu i nešto tamniju boju kože (iako s obzirom na miješane brakove ni svjetlija koža nije rijetkost).
Religija
Bamari su gorljivi poklonici Theravada pravca u budizmu. Za vrijeme britanske kolonijalne vlasti misionari zbog toga nisu bili u stanju preobratiti Bamare na kršćanstvo. Bamari uz budizam istvoremeno štuju nate, uključujući rituale vezane uz 37 različitih duhova.
Lateks
Artikulirani laticiferi
Ćelije (laticiferi) u kojima se nalazi lateks čine latiferni sistem, koji se može formirati na dva veoma različita načina. U mnogim biljkama, latiferni sistem formira se od redova ćelija položenih u meristemu stablu ili korijenu. Ćelijski zid između ovih ćelija rastvara se tako da se formiraju kontinuirane cijevi, zvane lateksni sudovi. Budući da su ovi sudovi izgrađeni od mnogih ćelija, poznate su kao "artikulirani latiferi". Ovaj način formiranja nalazi se u porodici makova i u guma drveću (paragumeno drvo, članovi porodice Euphorbiaceae, članovi porodica dudova i smokava, kao što je panamsko kaučukovo drvo Castilla elastica), i članovi porodice Asteraceae. Naprimjer, Parthenium argentatum biljka guajule, nalazi se u plemenu Heliantheae; druge Asteraceae koje nose lateks sa arikuliranim laticiferima uključuju članove Cichorieae, kladusa čiji članovi proizvode lateks, neki od njih u komercijalno interesantnim količinama. Ovo uključuje Taraxacum kok-saghyz, vrstu koja se uzgaja za proizvodnju lateksa.
Pravni sistemi u svijetu
Karakteristika kontinentalnih pravnih sistema je kodifikacija u obliku pisanih zakona i zakonika, a najkarakterističniji su evropski pravni sistemi temeljeni na Corpus Iuris Civilis.
Edmund Beecher Wilson
Karijera
Godine 1907. opisao je, po prvi put, dodatne ili prekobrojne hromosome, koji se danas nazivaju B-hromosomi. Iste godine postao je strani član Kraljevske holandske akademije umjetnosti i nauka.
FK Slavija
Prvi sportski klub u Sarajevu
Početkom 1909. fudbalski klub dobija prvu opremu. Ubrzo je nabavljena još jedna loptu iz Praga, kopačke iz Zagreba i uzeta boja dresova Slavije iz Praga, crveno bijela, tako da se već u proljeće 1909. godine formira regularna fudbalska ekipa, ali još uvijek daleko od prave fudbalske igre. Tek dolaskom 48. bečkog pješadijskog puka u Sarajevo sa kojim je došao fudbaler bečkog Rapida, Karl Harmer, počinje da se pravi fudbalski sport razvija u Sarajevu.
1910.-e
Tokom 1912. godine, SSK je igrao prijateljske utakmice u dijelovima Austrougarske naseljenim Južnih Slavena. Prva utakmica izvan Sarajeva odigrana je 1912. u Splitu protiv Hajduka. Prema sjećanjima Feodora Lukača, cijela ekipa je pošla na izlet u Split. Do Travnika su išli vozom, a od Travnika do Splita pješke. Kad su u Splitu saznali za njihov dolazak, dogovorili su dvije utakmice u dva dana, a Splićani su ekipu iz Sarajeva tom prilikom etiketirali kao Osman. Na zvaničnoj stranici Hajduka piše da su utakmice odigrane 07. i 08. aprila 1912. i da je prvi meč domaćin dobio sa 4:1, dok su drugu utakmicu trijumfovali gosti iz Sarajeva rezultatom 2:1. Ovo je vjerovatno proisteklo iz činjenice da je Srednjoškolski sportski klub, bio neformalni naziv kluba, korišten samo u užem krugu, pa su u Splitu, odlučili da klubu daju ime na licu mjesta.
Elementarna reakcija
Hemijska klasifikacija
Bilo koja hemijska rekcija se može rastaviti na set elementarnih reakcija. Izvođenje izraza za ukupnu brzinu nekih uobičajenih reakcija nije uvijek moguće, ali postoje pogodni načini da se ona analizira, kao na primjer aproksimacija o stacionarnom stanju ili Michaelis-Mentenova kinetika za reakcije katalizirane enzimima.
Biohemijska kaskada
Izgradnja puta
Izgradnju putanje izvele su pojedinačne grupe koje proučavaju mrežu od interesa (npr. put imunske signalizacije), kao i veliki bioinformatički konzorciji (npr. Reactome Project) i komercijalni subjekti (npr. Ingenuity Systems). Izgradnja puta je proces identifikacije i integracije entiteta, interakcija i povezanih napomena i popunjavanja baze znanja. Izgradnja puta može imati ili cilj vođen podacima (DDO) ili cilj vođen znanjem (KDO). Konstrukcija puta vođena podacima koristi se za generiranje informacija o odnosima gena ili proteina identificiranih u specifičnom eksperimentu, kao što je studija mikromreža. Izgradnja puta vođena znanjem podrazumijeva razvoj detaljne baze znanja o putevima za određene domene interesa, kao što je tip ćelije, bolest ili sistem. Proces kuriranja biološkog puta uključuje identifikaciju i strukturiranje sadržaja, ručno i/ili kompjuterski prikupljanje informacija i sastavljanje baze znanja korištenjem odgovarajućih softverskih alata. Shematski prikaz koji ilustruje glavne korake uključene u procese izgradnje zasnovane na podacima i znanju. Za konstrukciju DDO ili KDO puta, prvi korak je izvlačenje relevantnih informacija iz relevantnih izvora informacija o entitetima i interakcijama. Dobijene informacije se sklapaju pomoću odgovarajućih formata, standarda informacija i alata za izgradnju putanje kako bi se dobio prototip puta. Put je dalje rafiniran kako bi uključio kontekstno specifične napomene kao što su vrsta, tip ćelije/tkiva ili tip bolesti. Put tada mogu verificirati stručnjaci iz domena i ažurirati ga kustosi na osnovu odgovarajućih povratnih informacija. Nedavni pokušaji da se poboljša integracija znanja doveli su do rafiniranih klasifikacija ćelijskih entiteta, kao što je GO, i do sastavljanja strukturiranih repozitorija znanja. Skladišta podataka, koja sadrže informacije u vezi s podacima o sekvenci, metabolizmu, signalizaciji, reakcijama i interakcijama, glavni su izvor informacija za izgradnju puteva. Nekoliko korisnih baza podataka opisano je u sljedećoj tabeli.
Thomas Carlyle
mini|desno|Thomas Carlyle Thomas Carlyle (1795-1881) (Tomas Karlajl) je škotski historičar, filozof, matematičar i esejist. Kao filozof bio je idealist. Kao historičar istakao se stilom prikazivanja i shvatanjem da historiju stvaraju velike ličnosti, heroji. Prema prošlosti se odnosio sa puno misticizma. Njegovi opisi su sa bogatim i živopisnim stilom te dramatičnim opisivanjima. Pisao je obimna djela o Cromwellu, Fridrihu Velikom i Francuskoj revoluciji i niz ogleda O herojima.
Voltaire
Godine 1744. vraća se opet u Pariz gdje je imenovan dvorskim pjesnikom i historičarem Ljudevita XV. Obasipan milostima dvora i kurtizana piše libreto za operu La princesse de Navarre, koja mu je donijela veću slavu među aristokratijom nego njegova najbolja umjetnička djela, premda ju je sam nazvao sajamskom lakrdijom. Međutim, uskoro zbog svoje slobodoljubne i sarkastične prirodepada u nemilost, ovaj puta kraljeve ljubavnice i nekadašnje svoje zaštitnice markize de Pomapadour. Njoj su spletkalorši prepričali neke Voltaireove šale na njen račun i mora se ponovo seliti iz Pariza. Na poziv Fridrika Velikog odlazi u Potsdam, u dvorac Sans-Souci (u prijevodu: "Bez brige"), gdje susreće svoje zemljake, prosvjetitelje Maupertuisa i Lamettriea i gdje igra ulogu duhovnog savjetodavca Fridrika Velikog. Prisno prijateljstvo s kraljem-prosvjetiteljem, s kojim je često u šetnjama i večerama duhovito razgovarao ikoji je tražio da Voltaire ispravlja njegove spise, uskoro je, međutim, ohladnjelo. Nakon Fridrikovih progona (u Frankfurtu je bio zatvoren oko mjesec dana) koje je Voltaire sarkastično nazvao tipičnim njemačkim gostoprimstvom, neko se vrijeme smiruje na imanju Ferney. Do tog vremena (Voltaire je napustio Potsdam 1753.) i neposredno nakon toga nastali su njegovi romani Zadig (1747.), Microméga (1752.) i Candide (1759.). U tom razdoblju piše pamflete i pisma, ogorčeno se bori protiv fanatizma Crkve i brani nevino osuđene (slučaj Calas). Svoje borbene antiklerikalne rasprave piše pod pseudonimima: rabin Akiba, Aleksej, arhiepiskop Novogorski, opat Basin i njegov rođak, Duhovnici pruskog kralja i sl.
Divlje naselje
Divlja naselja su također poznata po izuzetno visokim stopama kriminala, narkomanije i drugih oblika društvene patologije.
Spisak likova u "Prijateljima" i "Joeyju"
Ross Geller
Autori serije razvi(ja)li su lik Rossa imajući Schwimmera na umu, pa je on postao prvi glumac koji je dobio ulogu u Prijateljima.
Bobbie Morganstern
Roberta "Bobbie" Morganstern (Jennifer Coolidge): Joeyjeva pretjerano seksualizirana agentica koju unajmljuje nakon smrti Estelle Leonard i, navodno, 12. najmoćnija žena u Hollywoodu. Veoma je zaljubljena u Michaela. Često se zabavlja tako što traži od svog pomoćnika u uredu da izvodi smiješne trikove ili se elektrošokira omamljivačem. Drska je, direktna, agresivna, vrlo zabavna i pomalo rasijana, smije se svemu i na svačiji račun, uključujući i svog klijenta Joeyja. Jednom ju je tužio Phil Collins.
Howard
Howard (Ben Falcone): Joeyjev prijatelj i susjed.
NGC 6426
NGC 6426 je kuglasto zvjezdano jato i nalazi se u sazviježđu Zmijonosac. Prvo otkriće je napravio John Frederick William Herschel 3. juna 1786. godine.
Spisak likova u "Prijateljima" i "Joeyju"
Ben Geller
Ben (razni glumci, 1995–1999; Cole Sprouse, 2000–2002): Rossov i Carolin sin, rođen u epizodi "The One with the Birth". Bebu Bena glumili su Michael Gunderson, braća Charles Thomas Allen i John Christopher Allen od treće do pete sezone i Cole Sprouse od šeste do osme sezone.
Estelle Leonard
Estelle Leonard (June Gable): Joeyjeva agentica. Prvi se put pojavila u epizodi "The One with the Butt", ali je scena izrezana zbog dužine trajanja epizode iako je uvrštena u DVD-verziju prve sezone (i dalje je bila spomenuta nakon Joeyjeve predstave u originalnom emitiranju te epizode). Njeno prvo pravo pojavljivanje bilo je u epizodi "The One with Russ", kada, nakon što Joey kaže Estelle da mu je dosta slabih uloga, sređuje mu epizodnu ulogu u Našim najboljim danima. U epizodi "The One with the Screamer" bila je prisutna kad je režiser predstave u kojoj je Joey imao glavnu ulogu čitao kritički osvrt na nju i, zajedno s ostalim prisutnima, ostala zbunjena i Joeyjevim i režiserovim "mušicama". Iako tokom serije generalno podupire Joeyjevu karijeru, u jednoj epizodi, međutim, čini se da je potkopava nakon što stekne dojam da ju je Joey otpustio, što zapravo nije bio uradio. U posljednjoj sezoni umire; Joey održi govor na njenoj sahrani, gdje je otkriveno da je, osim Joeyja, njen jedini klijent bio Al Zebooker, čovjek koji jede papir.
Emily Waltham
Emily Waltham (Helen Baxendale): nećakinja Rachelinog šefa, Engleskinja, koja dolazi u dvosedmičnu posjetu New Yorku u 14. epizodi četvrte sezone. Po nagovoru šefa, Rachel bi trebala otići s njom u operu, ali je tad imala sastanak sa Joshuom, pa uspijeva nagovoriti Rossa da je on odvede. Oni se sjajno provedu i završe u motelu u Vermontu. Emily odlazi nazad u Englesku, ali je Ross uspijeva stići na aerodromu i kaže joj da je voli, na šta ona, zatečena, odgovori samo "Hvala". Kasnije mu otkriva da ima momka, Colina, ali ga ostavlja zbog Rossa i priznaje mu da ga voli. Ubrzo se odlučuju vjenčati. Njen prijateljski odnos s Rachel uskoro se mijenja tokom vjenčanja. Svi prijatelji lete u London na to vjenčanje u finalu četvrte sezone, osim tada trudne Phoebe i Rachel, koja je odlučila ne prisustvovati zbog njene prošlosti s Rossom. Ipak, ubrzo shvata da još voli Rossa i odlazi u London kako bi mu to rekla i spriječila vjenčanje. Tokom izgovaranja bračnih zavjeta Ross slučajno izgovori Rachelino ime pred oltarom, ponizivši Emily pred njenim prijateljima i porodicom. Uprkos tome, ceremonija vjenčanja nastavlja se u prvoj epizodi pete sezone, ali ponižena Emily bježi sa svadbenog prijema. Ross traži od njenih roditelja da joj kažu da će je čekati na aerodromu, nadajući se da će ona ipak htjeti ići na njihov medeni mjesec u Grčku. Ross na kraju odluči povesti Rachel sa sobom, a Emily ih ugleda dok su zajedno na aerodromu te ponovo bježi od Rossa, koji zbog nje propušta let i ostavlja Rachel da sama ode u Grčku. U četvrtoj epizodi pete sezone Ross se pokušava pomiriti s njom i nagovoriti je da se vrati u New York. Ona pristaje, ali pod uvjetom da se više nikad ne vidi s Rachel i da iz stana izbaci sve što je ona ikad dodirnula, što je praktično nemoguće. Kad sazna da je on na večeri s cijelom ekipom, uključujući i Rachel, kaže mu da mu ne može vjerovati i odluči da se razvedu. To je bilo njeno posljednje pojavljivanje u seriji. U 12. epizodi pete sezone Ross je saznao da se Emily ponovo udaje i zbog toga je ušao u vezu sa Janice, međutim, veza nije potrajala. Osam epizoda kasnije Rachel je u Rossovom stanu i na njegovoj telefonskoj sekretarici čuje poruku koju mu je Emily ostavila, dan prije njenog vjenčanja. Emily je željela razgovarati s Rossom o obnovi njihove veze, govoreći da je zabrinuta da su napravili grešku prilikom razvoda i da se premišlja u vezi s novim brakom. Rachel slučajno obriše poruku i premišlja se da li da kaže Rossu za nju. Na kraju mu odlučuje sve reći, ali ga uvjerava da je ne nazove. Prezime "Waltham" zapravo je ime grada u kojem je oboje autora serije pohađalo koledž.
Kim
Kim (Joanna Gleason): Rachelina kolegica u "Ralph Laurenu". U epizodi "The One Where Rachel Smokes" Rachel pomisli da propušta trenutke kada se donose važne odluke s obzirom na to da one uvijek budu donesene kad Kim uzme pauzu za cigaretu. Pokušava početi pušiti kako bi mogla ostati u toku, ali biva neuspješna kada Kim, koju je Rachelino šašavo ponašanje u pokušajima da joj se pridruži dok puši u početku zbunjivalo, zaprijeti da će je otpustiti ako nastavi štetiti svom zdravlju. Kasnije, Kim pomisli da je Rachel poljubila Ralpha Laurena da bi joj preuzela posao, a ustvari je vidjela Phoebe kako ljubi "Kennyja iz kopirnice". Nakon što bezuspješno pokuša poreći aferu, Rachel se počne pretvarati da ju je Ralph ostavio. Kim joj povjeruje kad vidi ono za što je mislila da je hladan pogled Ralpha (koji je glumio samog sebe) u liftu.
Adijabatski proces
Derivacija neprekidne formule
gdje je R univerzalna plinska konstanta, a n je broj molova u sistemu (konstanta).
Spisak likova u "Prijateljima" i "Joeyju"
Benjamin Hobart
Benjamin Hobart (Greg Kinnear): paleontolog, nobelovac i bivši momak Rossove djevojke Charlie Wheeler, predstavljen u epizodi "The One with Ross's Grant". Vidjevši Charlie prvi put nakon dugo vremena i upoznavši Rossa (koji ga zbunjuje šašavim komentarima), na kraju priznaje Rossu da je još zaljubljen u nju i zatim ga neuspješno pokušava uvjeriti da prekine s njom. Kad Ross odbije, Benjamin mu to zamjeri, što ispoljava postavljajući krajnje luckasta pitanja na Rossovom razgovoru za dodjelu subvencije. On i Charlie na kraju ponovo postaju par nakon što ga Ross natjera da prizna svoje postupke pred njom.
Adijabatski proces
Derivacija diskretne formule
Preraspodjela jednačine (4) daje
Zimski turizam
Zimski turizam je poseban oblik turizma gdje turista najčešće upražnjava zimski sport (npr. nordijsko i alpsko skijanje). Glavna skijališta su locirana većinom u različitim evropskim državama: Andora, Austrija, Bugarska, Bosna i Hercegovina, Češka, Francuska, Njemačka, Island, Italija, Norveška, Poljska, Srbija, Švedska, Slovenija, Španija, Švicarska), ali i u Kanadi, USA, (Kolorado, Kalifornija, Utah, Montana, Wyoming, New York, New Jersey, Michigan, Vermont, New Hampshire), Novom Zelandu, Japanu, Južnoj Koreji, Čileu i Argentini.
Bardača (jezero)
Kompleks uključuje naplavljene površine, šume, obrađeno zemljište i nastanjene površine. Snabdjevao se vodom iz Vrbasa i taj dotok je 70-ih godina prekinut. Vodosnabdijevanje jezera najvećim dijelom sada se obavlja iz rijeke Mature, ali su u hidrološkom smislu značajne i pritoke Stublaja i Brzaja, koje raspolažu manjom količinom vode. Šire hidrografsko područje nalazi se na nepropusnoj podlozi, što odgovara konceptu izgradnje ribnjaka. Bogatstvom ribnjaka hranilo se oko 180 vrsta ptica.
Bogdan Zimonjić
Biografija
U velikom ustanku u Hercegovini (1875-78.) Zimonjić je bio jedan od najpoznatijih ustaničkih vođa. Poslije okupacije Hercegovine (1878.) austrougarske vlasti su ga postavile za kajmakama u Gacku. S tog položaja povukao se poslije četiri mjeseca zbog neslaganja s agrarnom politikom okupatora. Žena mu se zvala Mara, a najmlađi sin Jovan je kasnije postao mitropolit (prvo hercegovački pa dabrobosanski) s novim imenom Petar. Bogdan je umro u selu Pusto Polje (Gacko), gdje mu je bila kula, čiji su ostaci sačuvani. Sahranjen je pored crkve Svetog Duha u selu Gareva. Jedan od potomaka mu je i mu je Goran Čengić.
Bijeljina
Historija
Bijeljina se prvi put spominje 1446. godine. Od Zvornika je kroz Bijeljinu prolazio srednjovjekovni put koji je išao za Mačvu, Mitrovicu i Hok. Franjevački samostan Svete Marije, u poljima u okolini Bijeljine, spominje se 1514. godine. Tom razdoblju pripadaju trinaest stećaka, od kojih su dva dekorisana a na četiri se nalaze fragmentarno čitljivi napisi. U zaseoku Mitrovićima, selo Gornji Dragaljevac, na dva lokaliteta nalaze se tri stećka, od kojih je jedan ukrašen motivima biljne stilizacije i predstavom životinje; kao takav prenijet je na zgradu dragaljevačke osnovne škole. U osmanlijskom dobu župa Bijeljina pripada nahiji Koraj. Kao sjedište kadiluka pominje se 1634. godine. Za vrijeme austro-ugarske okupacije i u ratu 1876. godine grad je mnogo stradao.
Obrazovanje
Godine 1838. u Bijeljini je otvorena prva osnovna škola konfesionalnog tipa. Od 1992. Bijeljina ima i visokoškolske ustanove - Višu školu za vanjsku trgovinu i Učiteljski fakultet, koje pohađaju studenti iz cijele Bosne i Hercegovine.
Izobarni proces
gdje je c_P specifična toplota pri konstantnom pritisku.
NGC 1995
Najbliži NGC/IC objekti
Sljedeći spisak sadrži deset najbližih NGC/IC objekata.
Rimski ugovor
Rimskim ugovorima, potpisanim 1957. godine u Rimu, osnovane su Evropska ekonomska zajednica (EEZ) i Evropska zajednica za atomsku energiju (Euratom).
Masakr na Obali
Masakr na Obali (preciznije na raskršću ulica Gimnazijska i Obala Kulina bana, ispred OŠ "Safvet-beg Bašagić") se desio 14. decembra 1993. godine kada je Vojska Republike Srpske ubila osam građana Sarajeva, a ranile deset, granatom ispaljenom sa Vraca. U neposrednoj bilizini mjesta masakra, nekoliko dana ranije je počinjen još jedan, poznat kao Masakr na Drveniji.
Prednja sabirnica
Prednja sabirnica, također procesorska sabirnica (engl. Front Side Bus (FSB)), je termin za glavnu procesorsku sabirnicu. Preko ove sabirnice idu svi podaci iz procesora ka ostalim uređajima (RAM, grafička kartica, hard disk, zvučna kartica). Brzina FSB-a, kao kod procesora, se mjeri u Megahercima (MHz).
Popis stanovništva u Bosni i Hercegovini 1879.
Ukupni rezultati po vjerskoj pripadnosti
Na popisu stanovnika 1879. godine popisivala se vjerska, a ne nacionalna pripadnost. Podaci iz knjige Bosnien-Herzegowina in der österreichisch-ungarischen Epoche (1878-1918), razlikuju se u nekim pojedinostima od podataka Agencije za statistiku Bosne i Hercegovine. Tako npr. ukupan broj stanovnika u Bosni i Hercegovini je 1.158.164
Gležanjska kost
Struktura
Tijelo ima nekoliko istaknutih površina za zglobljavanje: Na svojim vršnoj strani  polucilindrična je trochlea tali, okružena zglobnom površinom za dva gležanjska nastavka. Klin je ns njims viljušksta struktura, kojs  drži  tri zglobljvajuće  površine u stabilnom stisku, koji osigurava stabilnost gležanjskog zgloba. Međutim, budući da je trochlea šira naprijed nego na poleđini (oko 5-6  mm) stabilnost u zglobu varira prema položaju stopala. S nogom u leđnoj fleksiji  (prsti povučeni prema gore)  zglobni ligamenti održavaju istezanje, koje jamči stabilnost zgloba ali uz stopalo koje je tabanski savijeno  (kao kad se stoji na prstima) manja širina trochlea uzrokuje  slabljenje stabilnosti.
English Football League
Football League je također ime i vladajućeg tijela lige koji organizuje i dva posebna takmičenja:
Henri Bergson
Henri Bergson je velik filozof koji je ostavio traga u 20. vijeku. Bio je izvrstan matematičar, a zatim prelazi na humanističke nauke. Predao je dvije doktorske radnje: Esej o neposrednim datostima svijesti, i jedan na latinskom o Aristotelovu poimanju mjesta. Predaje na koledžu "de France", sluša ga Ettienne Gilsone, T. E. Elliot, predaje i u Americi, član je francuske akademije i to kao prvi jevrej koji je ušao u nju. Imao je i političku karijeru, umire sa 81 godinom. Naginjao je katoličanstvu, a da nikada nije prešao na njega, a 1927. dobio je Nobelovu nagradu za književnost. Čitava mu je filozofija spiritualistička alternativa pozitivizmu 20. vijeka.
Osmanlijsko–mletački sporazum (1419)
Pozadina
Nakon pobjede osmanlijskog princa Mehmeda I u Osmanlijskom građanskom ratu 1413, Mletačka Republika, kao glavna pomorska i trgovačka sila na tom području, nastojala je obnoviti ugovore koje je sklopila s Mehmedovim prethodnicima. Mletački bailo u glavnom gradu Bizantije, Konstantinopolju, Francesco Foscarini, dobio je instrukcije da u tom smislu djeluje na sultanovom dvoru. Foscarini, međutim, nije uspio, jer je Mehmed vodio kampanju u Anadoliji, a mletački izaslanici tradicionalno su imali instrukcije da se ne udaljavaju previše od obale (i dometa Republike); Foscarini se nije sastao sa sultanom do jula 1415, kada je Mehmedovo nezadovoljstvo ovim kašnjenjem preneseno mletačkim vlastima. U međuvremenu su tenzije između dvije sile rasle jer su Osmanlije krenule ponovo ojačati mornaricu i pokrenule nekoliko napada koji su doveli u pitanje mletačku pomorsku hegemoniju u Egejskom moru.
Odredbe sporazuma
Bizantijski car Manuel II Paleolog dobrovoljno se javio da bude posrednik, a dvije strane složile su se o sljedećem:
Petar Zimonjić
mini|desno|Njegovo visokopreosveštenstvo, mitropolit dabrobosanski Petar Zimonjić mini|desno|Freska svetog Petra Dabrobosanskog u [[Beograd|beogradskoj crkvi Lazarici]] Petar Zimonjić (Sveti Mitropolit Petar Dabrobosanski, svjetovnog imena Jovan Zimonjić, Grahovo, 24. juna 1866. - 1941.) je bio mitropolit hercegovački i kasnije dabrobosanski.
NGC 3481
Najbliži NGC/IC objekti
Sljedeći spisak sadrži deset najbližih NGC/IC objekata.
Svjetsko prvenstvo u nogometu 1994 - grupa D
Grupa D svjetskog prvenstva 1994. je igrana u Foxboroughu na stadionu Foxboro, Chicagu na stadionu Soldier Field i Dallasu na stadionu Cotton Bowl između 21. i 30. juna 1994. godine. Nigerija i Bugarska su se kvalificirali u osminu finala. Argentina kao trećeplasirana ekipa grupe se također kvalificirala u osminu finala. Grčka je svoje takmičenje na SP 1994 završila u grupnoj fazi.
Nogometni savez Bosne i Hercegovine
Stvaranje odbora za normalizaciju od strane FIFA-e (april 2011 - decembar 2012)
Od 1. aprila 2011. do decembra 2012. NSBiH je vodio Odbor za normalizaciju od strane FIFA-e, na čelu sa Ivicom Osimom, što je pomoglo u ukidanju suspenzije.
Nogometna akademija u Mostaru (januar 2015)
Dana 20. januara 2015. godine objavljen je projekt nazvan „Projekat obnove sportskog centra u Mostaru za pomirenje u zajednici kroz promociju sporta“, što znači da će SKC Kantarevac u Mostaru biti izgrađen i poslužit će kao nova gradska nogometna akademija pod pokroviteljstvom japanske ambasade i Tsuneyasu Miyamoto-a i podržana lokalno od strane Ivice Osima, bivšeg selektora Nogometne reprezentacije Japana.
Černivačka oblast
Administrativna podjela
thumb|right|550px|Rejoni u Černivačkoj oblasti. Černivačka oblast u Ukrajini do 2020 god. bila je podijeljena u 13 područja: 11 okruga (rejona) i 2 gradske opštine (mis'krada ili misto), službeno poznatih kao područja kojima upravljaju gradska vijeća.
Od 2020 god. region je podijeljen u 3 okruga.
NGC 6427
NGC 6427 (također poznat kao MCG 4-42-3, NGC 6431, PGC 60758 i UGC 10957) je eliptična galaksija koja je udaljena oko 148 miliona sg od Zemlje i nalazi se u sazviježđu Herkul. Najveći prečnik je 1,60 (69 hiljada sg) a najmanji 0,6 uglovnih minuta (26 hiljada sg). Prvo otkriće je napravio Albert Marth 2. jula 1864. godine.
Popis stanovništva u Bosni i Hercegovini 1895.
thumb|Etnička struktura Popis stanovništva u Bosni i Hercegovini je treći popis stanovništva izvršen 1895. godine tokom Austro-ugarske okupacije. Po popisu stanovništva na površini od 51.246 km2 1895. godine u Bosni i Hercegovini živjelo je 1.568.092 stanovnika.
IC 194
IC 194 (također poznat kao MCG 0-6-26, PGC 7812 i UGC 1542) je spiralna galaksija koja je udaljena oko 294 miliona sg od Zemlje i nalazi se u sazviježđu Ribe. Najveći prečnik je 1,50 (128 hiljada sg) a najmanji 0,2 uglovnih minuta (17 hiljada sg). Prvo otkriće je napravio Stephane Javelle 6. januara 1894. godine.
Paleoklimatologija
Rekonstrukcija drevne klime
U paleoklimatogiji primjenjuje se mnoštvo različitih tehnika i procedura za donošenje zaključka o drevnim klimama.
Dugoročni (108 do 109 godina)
Predloženo je da dugoročna galaktička kretanja Sunca imaju glavni uticaj na Zemljinu klimu. Postoje njegova dva glavna vida, a prvo i najznačajnije krtanje je Sunčevo kretanje po svojoj orbiti oko galaktičkog centra, uz period obrta od oko 240 miliona godina. Budući da se ovaj period razlikuje od rotacijskog perioda galaktičkih spiralnih krakova, Sunce i Zemlja zajedno s njim, periodično prolaze kroz krakove (procjene perioda nisu pouzdane i razlikuju se od 143 milijuna godina do 176 milijuna godina ).
NGC 4990
NGC 4990 (također poznat kao IRAS 13067-0500, MCG -1-34-4 i PGC 45608) je spiralna galaksija koja je udaljena oko 146 miliona sg od Zemlje i nalazi se u sazviježđu Djevica. Najveći prečnik je 1,00 (42 hiljade sg) a najmanji 0,8 uglovnih minuta (34 hiljade sg). Prvo otkriće je napravio Heinrich Louis d'Arrest 23. marta 1865. godine.